খুলনা অফিস : কূটকৌশলে পিতার বসতভিটা লিখে নিয়েছে শ্বশুরের নামে। ছয় বছর আগে একমাত্র কৃষি জমি টুকু বিক্রি করে পুলিশে চাকুরি হয়েছিল এ পুত্রের। মঙ্গলবার সকালে তুচ্ছ ঘটনাকে কেন্দ্র করে পিতাকে বেধড়ক মারপিট করেছেন পুলিশ পুত্র সোহেল শিকদার (কং নং-এসএফ ৬০৯৪)। জেলার বটিয়াঘাটা উপজেলার হাসিমপুর গ্রামের হতদরিদ্র মো. জলিল শিকদার এ হতভাগ্য পিতা। দিনভর থানায় মামলা দায়ের ও কেএমপি সদর দপ্তরে লিখিত অভিযোগ দাখিলে ব্যর্থ হয়ে সন্ধ্যায় খুলনা প্রেসক্লাবে আসেন তিনি। সেখান থেকে ঠিকানা নিয়ে সময়ের খবর কার্যালয়ে এসে উপরোক্ত অভিযোগ করলেন দিনমজুর জলিল শিকদার।